Náum áttum fundur um samfélagsþátttöku barna Þriðjudaginn 5. nóvember var síðasti Náum Áttum fundur þessa árs . Að þessu sinni var umræðuefni fundarins " Áhrif barna á eigin réttindi og samfélag " . Á fundinum fjallaði Laura Lundy sérstaklega um börn sem verjendur réttinda og mikilvægi þess að fullorðnir skapi vettvang þannig að þær raddir heyrist . Þá fjallaði Elísabet Gísladóttir , sérfræðingur hjá dómsmálaráðuneytinu um barnasáttmálann og sögu hans og velti fyrir sér hvort að sáttmálinn væri íhaldssamur eða framsækinn . Komst hún að þeirri niðurstöðu að líklega væri hann hvoru tveggja . Að lokum héldu þær Ída Karólína Harris og Ragnheiður Vala Höskuldsdóttir erindi um sína reynslu af því að hafa áhrif í samfélaginu . Ida Karólína fjallaði um sína reynslu af því að taka þátt í loftlagsmótmælum barna - og ungmenna á hverjum föstudegi og Ragnheiður Vala fjallaði m.a. um þau áhrif sem hún hefur haft á sitt nærsamfélag með því að ræða beint við ráðamenn . Hvöttu þau ungmenni til að vera óhrædd við að tjá sig og láta rödd sína heyrast .